EkBass/fiwiki-20250220-pages-articles huggingface dataset:
David Weir

David Weir (s. 10. toukokuuta 1970 Falkirk) on skotlantilainen jalkapallopelaaja, jonka pelipaikka on puolustaja. Hän pelasi muun muassa englantilaisseura Evertonissa sekä viimeiset pelivuotensa Skotlannin Valioliigan Glasgow Rangersissa. Hän pelasi Skotlannin maajoukkueessa 69 ottelua ja teki niissä yhden maalin vuosina 1997–2010. David Weir aloitti ammattilaisuransa kotikaupungissaan Falkirkissa kaudella 1992–1993, missä hän pelasi 30 sarjapeliä tehden yhden maalin. Neljällä kaudellaan Falkirkissa Weir pelasi yhteensä 132 sarjapeliä (8 maalia). Kaudeksi 1996–1997 Weir siirtyi Heart of Midlothianin eli Heartsin riveihin. Heartsissa Weir pelasi kaksi ja puoli kautta (ensimmäisellä kaudellaan hän teki ammattilaisuransa maaliennätyksen, kuusi maalia), kunnes siirtyi tammikuussa 1999 Englannin Valioliigan Evertoniin. Kaudella 2005–2006 Weir oli seuransa mukana pelaamassa ensin Mestarien liigan karsinnoissa ja sitten UEFA Cupissa. Molemmat yritykset jäivät seuran kannalta lyhyeksi. Kaudeksi 2008–2009 Weir siirtyi takaisin kotimaahansa Skotlantiin ja Rangersiin. == Lähteet == Luokka:Skotlantilaiset jalkapalloilijat Luokka:Vuonna 1970 syntyneet Luokka:Elävät henkilöt
Norfolk (täsmennyssivu)

Norfolk on alun perin englantilaisen kreivikunnan nimi, katso Norfolk. * USS Norfolk (SSN-714), Yhdysvaltain laivaston ydinsukellusvene ;Britannian kuninkaallinen laivasto * HMS Norfolk (1693), 80-tykkinen kolmannen luokan alus * HMS Norfolk (1757), 74-tykkinen kolmannen luokan linjalaiva * HMS Norfolk (78), County-luokan risteilijä * HMS Norfolk (D21), County-luokan ohjushävittäjä * HMS Norfolk (F230), Tyypin 23 fregatti ==Paikkakuntia== * Norfolk (Connecticut) * Norfolk (Massachusetts) * Norfolk (Nebraska) * Norfolk (New York) * Norfolk (Virginia) ** Norfolkin laivastotukikohta * Norfolkin piirikunta (Massachusetts) * Norfolkin piirikunta (Ontario) * Norfolkinsaari, saari läntisellä Tyynellämerellä
Telê Santana

Telê Santana da Silva, joka yleensä tunnettiin vain nimellä Telê Santana (26. kesäkuuta 1931 Itabirito, Minas Gerais, Brasilia – 21. huhtikuuta 2006 Belo Horizonte, Minas Gerais, Brasilia) oli brasilialainen jalkapalloilija ja myöhemmin jalkapallovalmentaja. ==Pelaajaura== Telê Santana ei pelaajana saavuttanut järin menestyksekästä uraa, vaikka edustikin useita maansa huipputason seuroja kuten Fluminensea, Guarania, Madureiraa ja Vascoa. Hän kuului urallaan myös Brasilian maajoukkueen rinkiin, mutta joutui tyytymään lähinnä reservimiehen osaan. Hänen pelipaikkansa oli vasen laitalinkki, joskin hän aloitti uransa maalivahtina. ==Valmentajaura== Telê Santana aloitti valmentamisen vuonna 1967 Fluminensen juniorijoukkueessa. Parin vuoden kuluttua hän siirtyi valmentamaan aikuisjoukkueita. Urallaan hän valmensi kotimaassaan Fluminensea, Atlético Mineiroa, Grêmiota, SE Palmeirasia, Flamengoa ja São Pauloa sekä kahteen otteeseen maajoukkuetta, vuosina 1982 ja 1986. Kumpanakin vuonna Telê Santana luotsasi Brasiliaa MM-kisoissa. Maajoukkuepestien välisen ajan hän valmensi saudiarabialaista liigajoukkuetta al-Ahlyä. Parhaiten Telê Santana muistetaan maajoukkueen lisäksi São Paulosta, jonka hän valmensi muun muassa kaksi kertaa Copa Libertadoresin ja Maailmanpokaalin voittoihin. ==Valmentajauran jälkeinen elämä== Hän joutui lopettamaan valmentamisen sairastuttuaan vuonna 1996 iskemiaan, joka vuonna 2003 johti vasemman jalan amputointiin. Vuoden 2006 huhtikuussa hän menehtyi suolistotulehdukseen. ==Aiheesta muualla== *MTV3:n uutinen Telê Santanan kuolemasta Luokka:Brasilialaiset jalkapallomaalivahdit Luokka:Brasilialaiset jalkapallovalmentajat Luokka:Vuonna 1931 syntyneet Luokka:Vuonna 2006 kuolleet
Tuskegee

Tuskegee (engl. [tʌsˈkiːɡiː]) on kaupunki itäisessä Alabamassa, Yhdysvalloissa. Vuonna siellä oli noin 11 846 asukasta. Kaupunki tunnetaan erityisesti mustan ihmisoikeustaistelijan Rosa Parksin ja laulaja Lionel Richien syntymäkaupunkina. Tuskegee on tyypillinen köyhä alabamalainen kaupunki, jossa noin 95 prosenttia asukkaista on tummaihoisia. Kaupungissa sijaitsee Tuskegeen yliopisto ja ilmestyy sanomalehti The Tuskegee News. Kaupunki on myös tunnettu Yhdysvaltain armeijan ilmavoimien toisen maailmansodan aikana Euroopassa toimineesta tummaihoisista miehistä muodostetusta P-39 Airacobra-laivueesta, joka tunnettiin epävirallisesti nimellä Tuskegee Airmen. == Lähteet == == Aiheesta muualla == Luokka:Alabaman kaupungit
La Chaux-de-Fonds

La Chaux-de-Fonds on kaupunki Sveitsin Juravuoristossa tuhannen metrin korkeudella merenpinnasta ja pari kilometriä Ranskan rajasta. Se on Geneven ja Lausannen jälkeen Sveitsin ranskankielisen alueen kolmanneksi suurin kaupunki. Kaupungin asukasmäärä on noin 39 000\. Se on pysynyt lähes samana yli sadan vuoden ajan. == Historia == Alueen ensimmäiset asukkaat tulivat seudulle noin 10 000 vuotta sitten ja olivat epipaleoliittisen kauden ihmisiä. 1300-luvun alussa alueet olivat valangien loordien hallussa ja alueen ihmisen pääelinkeino oli maanviljely. Ensimmäinen kirkko rakennettiin La Chaux-de- Fondsiin vuonna 1528, ja 1500-luvun lopussa kaupungista tuli tärkeä tienristeys Neuchâtelin ja Franche-Comten alueiden välillä. La Chaux-de- Fondsin väkiluku kasvoi kolmikymmenvuotisen sodan aikana lähinnä kaupankäynnin kannalta strategisen sijainnin takia, mutta alueen talous lähti vasta 1700-luvulla kunnolla käyntiin pitsin kehittämisen ja kelloteollisuuden avulla. Kaupunki paloi kokonaan vuoden 1794 suuressa tulipalossa ja vasta vuonna 1835 Charles Henry Junod julkisti uuden kaupunginrakennussuunnitelman. == Talous == Kaupungin talous perustuu teollisuuteen ja suuriin kellotehtaisiin, joista kuuluisimpia ovat Girard-Perregaux, TAG Heuer, Corum ja Breitling. == Kulttuuri == Kaupungin arkkitehtuuri on ottanut vaikutusta art nouveau -tyylistä. La Chaux-de-Fonds on yhdessä läheisen Le Loclen kaupungin kanssa maailmanperintökohde. Kaupungit ovat kulttuurikohde, jonka arvo on kelloteollisuuden tarpeista tapahtuneessa kaupunkisuunnittelussa ja -rakentamisessa. Kaupungissa on kansainvälinen kelloteollisuuden museo.Kansainvälisen kellomuseon kotisivut Kaupungin sanomalehteä L'impartialia on julkaistu vuodesta 1880 lähtien. == Lähteet == == Aiheesta muualla == *Kaupungin internetsivut *
Egyptinkobra

Egyptinkobra eli kleopatrankobra tai aspiskäärme (Naja haje) on erittäin myrkyllinen käärme. Se on kymmenen kertaa niin myrkyllinen kuin silmälasikäärme. Egyptinkobra elää Saharan, Pohjois-Afrikan ja Arabian niemimaan savanneilla, kuivissa metsissä ja puoliaavikoilla. Se voi kasvaa lähes kolme metriä pitkäksi. Muiden kobrien tavoin se kohottaa päänsä ilmaan tuntiessaan itsensä uhatuksi ja levittää niskansa leveäksi hupuksi. Jos tämä ei saa tunkeilijaa perääntymään kobra lähestyy ja valmistautuu iskuun. Egyptinkobran kuonon rostraalisuomu on hyvin pieni verrattuna samannäköiseen eteläafrikkalaiseen juovakuonokobraan (Naja annulifera), jonka rostraalisuomu on laajentunut. Egyptinkobran ravintoon kuuluvat muut käärmeet, sammakot, pikkunisäkkäät, linnut ja niiden munat. Se munii 10–20 munaa.O'Shea Mark & Halliday Tim, Matelijat ja sammakkoeläimet, readme.fi/Dorling kindersley 2009, 256 s. Kerrotaan, että Egyptin kuningatar Kleopatra valitsi egyptinkobran, kun hän vuonna 30 eaa. teki itsemurhan eli antoi myrkkykäärmeen purra itseään. Lajin myrkky onkin hyvin voimakasta hermomyrkkyä, jolloin vain 15 milligrammaa riittää riistämään ihmisen hengen. Egyptinkobra esiintyy myös Tutankhamonin kuolinnaamiossa, jossa käärme kuvataan uhkausasennossa, aivan kuin se haluaisi suojella hallitsijaa.Dr. Hans W. Kothe, Käärmeet ja muut matelijat, Naumann & Göbel Verlagsgesellschaft mbH, s.142 == Lähteet == == Aiheesta muualla == * ITIS: Naja haje * The University of Adelaide, Australia, Clinical Toxinology Resources: Naja haje Luokka:Kobrat
Ashikaga

Ashikaga () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin lounaisosassa Watarasejoen varrella. Kaupunki on rakentunut Ashiovuorten eteläjuurelle. Etelässä kaupunki rajautuu Gunman prefektuuriin. Ashikagassa on 143 544 asukasta (syyskuussa 2020) ja sen pinta-ala on 177,76 neliökilometriä. Ashikaga oli historiallisesti tärkeä liikenteen solmukohta, jossa sijaitsi myös yksi Tōsandō-tiereitin postiasemista (shukuba). Keskiajalla sieltä sai alkunsa vaikutusvaltainen Ashikaga-klaani. Sittemmin Edo-kaudella 1600–1800-luvuilla kaupungista tuli Utsunomiyan daimiokunnan paikallinen hallintokeskus. Perinteinen elinkeino oli silkin kudonta. Kaupunkioikeudet osana Japanin nykyistä kunnallishallintoa Ashikaga sai vuonna 1921. Sen jälkeen se on kasvanut useiden kuntaliitosten kautta. Kaupunkiin on toisen maailmansodan jälkeen sijoittunut tekstiiliteollisuuden lisäksi myös metalli-, kone-, kumi- ja muoviteollisuutta, joiden myötä kaupungin elinkeinorakenne on monipuolistunut. Ashikagan rakennettuun kulttuuriperintöön kuuluvat historiallinen, jo keskiajalta lähtien toiminut Ashikaga-koulu, jossa säilytetään monia kansallisaarteiksikin valittuja dokumentteja, ja Ashikaga- klaanin residenssin paikalle rakennettu Banna-jin buddhalainen temppeli. Muita nähtävyyksiä ovat Kuritan taidemuseo, jossa on esillä keramiikkaa, taidemaalari Takazaki Sōunin teoksia esittelevä Sōun-taidemuseo ja Orihime- jinjan šintolainen pyhäkkö ympäröivine puistoineen. Ashikagaa palvelevat JR Higashi-Nihonin Ryōmō-linja ja Tōbu-rautateiden Isesaki-linja. == Kuvia == Tiedosto:Ashikaga Ashikaga-School Kuri 1.JPG|Historiallinen Ashikaga-koulu Tiedosto:BannajiHondo.JPG|Banna-jin temppeli Tiedosto:Ashikaga City View 1.JPG|Näkymä Ashikagaan Tiedosto:Ashikaga city center area Aerial photograph.1986.jpg|Ashikagan kantakaupunki vuoden 1986 ilmakuvassa == Lähteet == == Aiheesta muualla == * Kaupungin internetsivut
Evelyn Ashford

Evelyn Ashford (s. 15. huhtikuuta 1957 Shreveport, Louisiana) on yhdysvaltalainen pikajuoksija. Hän voitti 100 metrin juoksun olympiakultaa Los Angelesissä 1984. Hän tuli viidenneksi sadan metrin juoksussa jo 1976 olympialaisissa 19-vuotiaana. Hän olisi ollut yksi ennakkosuosikeista 1980 olympialaisissa, mutta Yhdysvallat boikotoi Moskovan kisoja. Vuonna 1983 hän juoksi 100 metrillä ME-ajan 10,79 Colorado Springissä ja oli suosikki voittamaan 100 metrin maailmanmestaruuden yleisurheilun ensimmäisissä maailmanmestaruuskilpailuissa Helsingissä. Ashford oli välierissä nopeampi kuin lopullinen voittaja Itä-Saksan Marlies Göhr. Loppukilpailussa Evelyn Ashford reväytti reitensä kesken juoksun ja keskeytti. Vuonna 1984 puolestaan itäsaksalaiset boikotoivat kisoja ja Ashford voitti kultaa olympiaennätysajalla 10,97. Hän oli ankkuriosuuden juoksija 4 × 100 metrin viestinjuoksussa ja voitti toisen kultamitalin. Samana vuonna Zurichissa hän juoksi ME-ajan 10,76 voittaen Marlies Göhrin. Vuonna 1988 hän oli Yhdysvaltain joukkueen lipunkantajana olympialaisten avajaisissa. Ashford saavutti olympiahopeaa 100 metrin juoksussa. Ashford juoksi ankkuriosuuden 4 × 100 metrin viestinjuoksussa ja voitti olympiakultaa. Barcelonan olympiakisoissa 1992 Ashford voitti olympiakultaa 4 × 100 metrin viestinjuoksussa. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1957 syntyneet Luokka:Elävät henkilöt
Gaston Reiff

Gaston Reiff (24. helmikuuta 1921 Braine-l'Alleud, Brabant Wallon – 6. toukokuuta 1992 Braine-l'Alleud) oli belgialainen kestävyysjuoksija. Reiff kilpaili nuoruudessaan nyrkkeilyssä ja jalkapallossa, kunnes aloitti juoksun. Hänen urheilu-uransa suurin saavutus oli olympiavoitto Lontoon olympialaisten 1948 5 000 metrin juoksussa. Reiff pystyi pitämään Tšekkoslovakian Emil Zátopekin takanaan ajalla 14.17,6. Myöhemmin Zátopekistä ja Reiffistä tuli hyvät ystävät. Brysselin EM-kilpailuissa 1950 Reiff saavutti 5 000 metrillä pronssia edellään Zátopek ja Ranskan Alain Mimoun. Reiff teki 1948 2 000 metrin juoksun maailmanennätyksen. 1951 hän paransi 3 000 metrin juoksun ja 1953 kahden mailin maailmanennätystä. Vuonna 1951 hän piti hallussaan Belgian ennätyksiä kaikilla 1000:n ja 10 000 metrin välisillä matkoilla. Hän voitti urallaan 24 Belgian mestaruutta ja teki 26 Belgian ennätystä. Hän osallistui 1952 Helsingin olympialaisiin mutta joutui keskeyttämään 5 000 metrin finaalissa. Reiff lopetti urheilu-uransa vuonna 1958. Reiffin kotikaupungissa Braine-l'Alleudissa on nykyisin hänen mukaansa nimetty katu. ==Lähteet== Luokka:Belgialaiset kestävyysjuoksijat Luokka:Belgialaiset keskimatkojen juoksijat Luokka:Belgialaiset olympiavoittajat Luokka:Vuonna 1921 syntyneet Luokka:Vuonna 1992 kuolleet
Foto Strakosha

Fotaq "Foto" Strakosha (s. 28. maaliskuuta 1965 Tepelenë, Albania) on albanialainen entinen jalkapallomaalivahti. Hän lopetti pelaajauransa vuonna 2005. 188 senttimetriä pitkä Strakosha pelasi koko ammattilaisuransa Kreikassa. Hän edusti uransa aikana viittä eri seuraa, Olympiakosia, Panioniosia, Ionikosta, Kallitheaa ja Proodeftikiä. Albanian maajoukkueessa Strakosha pelasi 73 ottelua, joista ensimmäisen jo vuonna 1990, ja viimeisen vuonna 2005. Hän pitää hallussaan maansa maaotteluennätystä. Strakoshan pojat Dhimitri ja Thomas ovat myös jalkapalloilijoita. == Lähteet == ==Aiheesta muualla== *Strakosha Transfermarkt-tietokannassa *Strakoshan maaottelut RSSSF:n sivuilla Luokka:Albanialaiset jalkapallomaalivahdit Luokka:Vuonna 1965 syntyneet Luokka:Elävät henkilöt
Kirjasalo

Kirjasalo (1920-luvun asiakirjoissa käytetty muoto.) on entinen kyläryhmä Inkerissä nykyisen Leningradin alueen Seuloskoin piirin Kuivaisin kunnan alueella. Se sijaitsi Karjalankannaksen keskiosassa Suomen ja Venäjän vanhan rajan tekemässä mutkassa. Pohjoisessa ja idässä alue rajoittuu Tungelmajokeen ja idässä Saijanjokeen. Kyläryhmän osia olivat Autio, Pusanmäki, Tikanmäki, Uusikylä ja Vanhakylä. Seudulla oli myös Kirjasalon kartano ja tulliasema. Suomen puolelle Lipolan kylään (nykyinen Kotovo) johti kivetty maantie. Kirjasalo mainitaan 1600-luvun kartoissa. Sen asukkaat olivat luterilaisia inkerinsuomalaisia, jotka kuuluivat Lempaalan seurakuntaan. Vuoteen 1861 saakka he olivat kartanonherrojen maaorjia. Pietarin kihlakunnan Korkiamaan volostiin kuuluneissa kylissä oli vuonna 1905 yhteensä 344 asukasta. Vuosina 1919–1920 Kirjasalo oli Suomen tukemien inkeriläisten joukkojen miehittämä niin sanottu Kirjasalon tasavalta. Vuonna 1926 perustettiin Kuivaisin piiriin kuulunut suomalainen kansallinen kyläneuvosto. Sen alueella asui 356 suomalaista, 53 venäläistä ja kolme muiden kansallisuuksien edustajaa. Kirjasalon suomalaiset karkotettiin muualle Neuvostoliittoon 1930-luvun puoliväliin mennessä. Kyläneuvosto lakkautettiin vuonna 1936. Nykyään Kirjasalo on täysin asumatonta seutua. 1990-luvulle saakka sitä käytettiin laidunmaana. Hylättyjen peltojen keskellä voi nähdä rakennusten perustuksia ja villiintyneitä omenapuita. Seudulla on myös suomalaisten jatkosodan aikana rakentamien linnoituslaitteiden jäännöksiä sekä vuonna 1919 kaatuneiden puna- armeijalaisten veljeshauta muistomerkkeineen. ==Lähteet== Luokka:Lempaalan kylät Luokka:Seuloskoin piiri
Jonas Hamm

Jonas Henrik Hamm (s. 2. toukokuuta 1980 Hampuri, Saksa) on suomalainen entinen keskimatkojen juoksija. Hänellä on myös Saksan kansalaisuus. Hamm on voittanut 1 500 metrin juoksun Suomen mestaruuden vuosina 2004, 2005 ja 2007 sekä sijoittunut toiseksi vuosina 2009 ja 2010. 800 metrillä hän sai SM-hopeaa 2010. Sisäratojen Suomen-mestaruuden hän voitti 1 500 metrillä 2011. Saksan- mestaruuskilpailuissa Hamm on voittanut kultaa sisäradoilla 3 000 metrillä vuonna 2011 ja pronssia ulkoradoilla 1 500 metrillä vuosina 2005, 2009 ja 2011. Arvokilpailuissa Hamm on osallistunut 1 500 metrille Helsingin MM- kisoissa 2005, Göteborgin EM-kilpailuissa 2006 ja Barcelonan EM-kisoissa 2010 karsiutuen joka kerta alkuerissä. Pariisin EM-hallikisoissa 2011 hän osallistui 3 000 metrille, mutta karsiutui tälläkin kertaa alkuerissä. Virallisissa kilpailuissa Hamm ei ole esiintynyt vuoden 2013 jälkeen. ==Henkilökohtaiset ennätykset== :Lähde: Tilastopaja ;Ulkoradat *800 metriä: 1.47,84 (2004) *1 500 metriä: 3.39,93 (2010) *3 000 metriä: 8.05,37 (2005) ;Sisäradat *800 metriä: 1.50,39 (2006) *1 500 metriä: 3.44,40 (2006) *maili: 4.04,72 (2004) *3 000 metriä: 8.05,53 (2011) *3 000 metriä (ylipitkä rata): 8.01,94 (2011) == Lähteet == Luokka:Suomalaiset keskimatkojen juoksijat Luokka:Suomensaksalaiset henkilöt Luokka:Vuonna 1980 syntyneet Luokka:Elävät henkilöt
Enter (lehti)

Enter, "kotimikron omistajan erikoislehti", oli suomenkielinen kahdeksan kertaa vuodessa ilmestynyt tietotekniikkalehti. Sitä julkaisi Yhtyneet Kuvalehdet. Lehden päätoimittajana oli Tuomas Kilpi. Vuoden 2005 alusta lehden jokaisen numeron mukana tuli mm. tietokoneohjelmia ja -pelejä sisältänyt CD- ROM. Enterin ensimmäinen numero ilmestyi 10. toukokuuta 2000. Yhtyneet Kuvalehdet Oy ilmoitti lehden lopettamisesta huhtikuussa 2006. Enterin viimeinen, järjestyksessään 51. numero (4/2006) ilmestyi 19. toukokuuta 2006. == Ilmestyneet numerot == * 2000: 1, 2, 3, 4, 5 * 2001: 1, 2, 3, 4, 5, 6, 7, 8 * 2002: 1, 2, 3, 4, 5, 6, 7, 8 * 2003: 1, 2, 3, 4, 5, 6, 7, 8 * 2004: 1, 2, 3, 4, 5, 6, 7, 8 * 2005: 1, 2, 3, 4, 5, 6, 7, 8, 9, 10 * 2006: 1, 2, 3, 4 == Aiheesta muualla == * Enter-lehden julkaiseminen loppuu Luokka:Suomalaiset tietotekniikkalehdet Luokka:Ilmestymästä lakanneet suomalaiset aikakauslehdet
Conwy

Conwy on kaupunki Walesissa. Vuonna 2001 siellä oli noin asukasta. Se on hyvin säilynyt keskiaikainen kaupunki muureineen. Conwyn linnan rakennutti vuosina 1283-1289 kuningas Edvard I lujittaakseen valtaansa Walesissa. Edward myös keksi nimittää Conwyssä syntynyttä poikaansa Walesin prinssiksi, joka on nykypäivään asti säilynyt kruununperijän arvonimi. Conwyn maamerkkejä ovat linnan muurien ohella kaksi siltaa. Sekä riippusilta että rautatiesilta kulkevat Conwyjoen yli läheltä linnaa. Kuva:Conwy Telfords Bridge.jpg| Telfordin silta Kuva:Conwy street scene.jpg | Katunäkymä Kuva:Conwy River from Conwy Castle.jpg | Conwyjoki linnasta nähtynä Kuva:Conwy outside the wall.jpg | Conwyä kaupunginmuurin ulkopuolelta ==Lähteet == == Aiheesta muualla == Luokka:Walesin kunnat Luokka:Conwy (county borough)
Hankkila

Hankkila on kylä Eurajoen lounaiskulmalla, noin kymmenen kilometriä Rauman pohjoispuolella lähellä Olkiluotoa, joka on tunnettu ydinvoimalastaan. Hankkila on maatalousvaltainen kylä, jossa on noin sata asukasta ja kooltaan se on noin kymmenen neliökilometriä. Kylä on muodostunut muutaman vanhan tilan ja niiden jaettujen maiden ympärille. Kylässä on ollut kansakoulu, jossa Suomen presidentti Mauno Koivisto oli aikanaan opettajana. Koulu on nykyisin muutettu asunto-osakeyhtiöksi. Kylä sijaitsee Lapinjoen jokilaaksossa. Olkiluodontie kulkee kylän läpi. Luokka:Eurajoen kylät
Girard-Perregaux

Girard-Perregaux (G-P) on sveitsiläinen kellomerkki. G-P:n juuret ovat vuodessa 1791, mikä tekee siitä yhden vanhimmista kellomerkeistä. Nykyinen nimi syntyi vuonna 1854, jolloin kellontekijä Girard meni naimisiin Marie Perregauxin kanssa. G-P on Sowind SA:n omistama kellomerkki. Sowindin pääkonttori ja tehtaat sijaitsevat La Chaux-de-Fondsissa. Sowind on kuulunut vuodesta 2011 alkaen tuotebrändien sijoituskonserniin Kering.PPR:n kotisivut == Historiaa == * Vuonna 1791 Jean-Francois Bautte pääsi kellontekijän oppipojaksi ja 19 vuoden iässä hän kaiversi ensimmäisen kerran nimensä itse tehtyihin kelloihinsa. * Vuonna 1837 Jacques Bautte ja Jean Samuel Rossel seurasivat Jean-Francois Bauttea. * Vuonna 1852 Constant Girard perusti yrityksen nimeltä Girard & Cie. * Vuonna 1854 Constant Girard meni naimisiin Marie Perregauxin kanssa. He yhdistivät nimensä ja kellojenvalmistaja Girard- Perregaux syntyi La Chaux-de-Fondsissa. * Vuonna 1867 G-P:n maine levisi nopeasti ja Girard-Perregauxin kello voitti kultamitalin Pariisin maailmannäyttelyssä Tourbillon-kellolla. * Vuonna 1880 Constant Girard keksi innovatiivisen tavan pitää kelloa ranteessa ja alkoi valmistaa rannekelloja. Ensimmäiset kellot myytiin Saksan keisari Wilhelm II:n pyynnöstä Saksan laivastolle. * Vuonna 1903 Constant Girard-Gallet otti yhtiön haltuunsa seuraten isäänsä. * Vuonna 1981 Girard-Perregauxin mestarikellonvalmistajat rakensivat kaksikymmentä täydellistä kuuluisan Tourbillonin jäljennöstä. ==Lähteet== *Girard-Perregauxin kotisivut ===Viitteet=== == Aiheesta muualla == Luokka:Kellomerkit Luokka:Sveitsiläiset kellonvalmistajat Luokka:La Chaux- de-Fonds
Marco Caneira

Marco António Simoes Caneira (s. 9. helmikuuta 1979 Negrais, Portugali) on portugalilainen jalkapalloilija, pelipaikaltaan puolustaja. 178 senttimetriä pitkä Caneira aloitti ammattilaisuransa lissabonilaisessa Sportingissa kaudella 1995–1996. Sen jälkeen hän edusti Salgueirosia, Beira-Maria, Alvercaa ja Benficaa kotimaassaan, Regginaa Italiassa ja Bordeaux'ta Ranskassa. Ranskasta Caneira siirtyi espanjaan Valencian riveihin vuonna 2004. Vuosina 2006–2007 hän pelasi lainalla Sportingissa. Portugalin maajoukkueessa Caneira debytoi vuonna 2002 Suomea vastaan pelatussa ottelussa.Federação Portuguesa de Futebol (Luettu 29. elokuuta 2007) Caneira oli mukana vuosien 2002 ja 2006 MM- kilpailuissa mutta pelasi vain jälkimmäisessä turnauksessa viimeisen alkulohko-ottelun Portugalin jo varmistettua jatkopaikkansa. == Saavutukset == * Uefa-supercup: 2004 * Portugalin cup: 2007 == Lähteet == == Aiheesta muualla == * Marco Caneira Football Database -sivustolla Luokka:Portugalilaiset jalkapalloilijat Luokka:Vuonna 1979 syntyneet Luokka:Elävät henkilöt
Liédson

Liédson da Silva Muniz, pelaajanimeltään Liédson (s. 17. joulukuuta 1977 Cairu, Brasilia) on portugalilainen jalkapalloilija, joka edustaa Brasilian pääsarjassa pelaavaa Corinthiansia. Hän on pelipaikaltaan hyökkääjä. Liédson ehti edustaa syntymämaassaan kolmea seuraa, Coritibaa, Clube de Regatas do Flamengoa ja Corinthiansia, ennen siirtoaan Sportingiin kaudeksi 2003–2004. Jo ensimmäisellä kaudellaan hän teki 15 liigamaalia, mutta seuraavaksi kaudeksi tahti vain koveni, ja 25 maalillaan hän voitti Portugalin liigan maalikuninkuuden. Asuttuaan kuusi vuotta maassa, Liédson sai Portugalin kansalaisuuden elokuussa 2009. Hänen naturalisaatioprosessinsa aiheutti kuitenkin kohua, sillä Portugalilaisjalkapalloilijoiden liitto (SJPF) valitti elokuussa 2009 Portugalin jalkapalloliiton (FPF) aikeista nopeuttaa prosessia. Liédson teki ensiesiintymisensä Portugalin paidassa 5. syyskuuta 2009 EM- karsintaottelussa Tanskaa vastaan ja teki heti ensimmäisessä maaottelussaan maalin. ==Lähteet== ==Aiheesta muualla== *Liédson FootballDatabase- tietokannassa Luokka:Portugalilaiset jalkapalloilijat Luokka:Vuonna 1977 syntyneet Luokka:Elävät henkilöt
Nikolaus IV

Nikolaus IV, syntymänimeltään Girolamo Masci (30. syyskuuta 1227–4. huhtikuuta 1292) oli paavina 22. helmikuuta 1288 – 4. huhtikuuta 1292.Hanska 2005: 321. Taustaltaan hän oli fransiskaanimunkki. Hän oli hurskas ja rauhaarakastava paavi, jolla ei ollut tarvetta taistella kirkon puolesta harhaoppisia vastaan tai lähteä ristiretkille. ==Lähteet== * === Viitteet === == Aiheesta muualla == Luokka:Paavit Luokka:Vuonna 1227 syntyneet Luokka:Vuonna 1292 kuolleet
Celestinus V (paavi)

Celestinus V eli Pyhä Peter Celestine (1215 Isernia, Abruzzo, Italia – 1296)The Book of Saints: 447. oli paavina 5. heinäkuuta 1294 – 13. joulukuuta 1294.Hanska 2005: 321. Hän oli kastenimeltään Pietro Angelerio, köyhän mutta uskonnollisen talonpoikaisperheen yhdestoista lapsi. Isänsä kuoltua Pietro alkoi työskennellä pelloilla mutta lähti sitten opin tielle. Hänestä tuli benediktiinimunkki 17-vuotiaana. Benediktiinimunkkeihin kuuluva munkkikunta selestiiniläiset on saanut nimensä hänen mukaansa. Celestinus suostui vastentahtoisesti paaviksi edeltäjänsä kuoltua, koska kardinaalit eivät pääseet sopuun uudesta paavista. Viiden kuukauden päästä hän luopui paaviudesta. Celestinus kanonisoitiin pyhimykseksi (Pyhä Peter Celestine) vuonna 1313, ja hänen muistopäiväänsä vietetään 19. toukokuuta. ==Lähteet== * * ===Viitteet=== == Aiheesta muualla == Luokka:Paavit Luokka:Benediktiinit Luokka:Vuonna 1215 syntyneet Luokka:Vuonna 1296 kuolleet
Herbert Schade

Herbert Schade (26. toukokuuta 1922 Solingen – 1. maaliskuuta 1994 Solingen) oli saksalainen kestävyysjuoksija. Schade oli jo nuorena innokas juoksija. Leipurin oppipoikana toimiessaan hän kuljetti sämpylät juosten perille. Toinen maailmansota katkaisi hänen kehityksensä, mutta 1947 hän aloitti harjoittelun uudelleen. 1948 hän voitti ensimmäisen Saksan mestaruutensa 5 000 metrin juoksussa ajalla 15.10,48. 10. elokuuta 1951 hän juoksi Tukholmassa ensimmäisenä saksalaisena 10 000 metriä alle 30 minuutin ajalla 29.55,4. Helsingin olympialaisissa 1952 Schade ylsi urheilu-uransa suurimpaan saavutukseen juoksemalla pronssille 5 000 metrin ajalla 14.08,8 kilpailussa, jonka voitti Tšekkoslovakian Emil Zátopek. Myöhemmin Zátopekistä ja Schadesta tuli elinikäiset ystävät. Schade osallistui Saksojen yhteisessä joukkueessa myös Melbournen olympialaisiin 1956, jossa hän sijoittui 5 000 metrillä kahdenneksitoista ja 10 000 metrillä yhdeksänneksi. 1955 Saksan yleisurheiluliitto myönsi Schadelle Rudolf-Harbig-muistopalkinnon. Schade lopetti urheilu-uransa vuonna 1958. ==Lähteet== Luokka:Saksalaiset kestävyysjuoksijat Luokka:Saksalaiset olympiamitalistit Luokka:Vuonna 1922 syntyneet Luokka:Vuonna 1994 kuolleet
Dennis Gabor

Dennis Gabor (; 5. kesäkuuta 1900 Budapest, Itävalta-Unkari – 8. helmikuuta 1979 Lontoo, Yhdistynyt kuningaskunta) oli unkarilainen fyysikko, joka keksi hologrammit. Gabor syntyi juutalaistaustaisille vanhemmille. Hän opiskeli insinööritieteitä Budapestissä ja Berliinissä saaden tekniikan tohtorin arvon 1927, jonka jälkeen hän alkoi työskennellä Siemens & Halske -yhtiöllä. Hän pakeni natseja 1933 Englantiin ja työskenteli Thomson-Houston -yhtiölle Warwickshiressä. Vuonna 1949 hän siirtyi Imperial College Londonin yliopistoon, jossa hän astui soveltavan elektronifysiikan virkaan. Vuosien 1947-1948 aikana Gabor keksi hologrammit työnsä ohessa ja sai siitä Nobelin fysiikan palkinnon vuonna 1971. Hologrammeista ei tullut kaupallisesti käyttökelpoisia ennen laserin keksimistä 1960. ==Lähteet== == Aiheesta muualla == *Nobelprize.org Dennis Gaborin omaelämäkerta *OpenMind: Dennis Gabor, “Father of Holography” Luokka:Unkarilaiset fyysikot Luokka:Nobelin fysiikanpalkinnon saajat Luokka:Vuonna 1900 syntyneet Luokka:Vuonna 1979 kuolleet
Mikko Ala-Leppilampi

Mikko Juhani Ala-Leppilampi (24. heinäkuuta 1943 Kannus – 22. helmikuuta 2005 Pihtipudas) oli suomalainen este-, kestävyys- ja maastojuoksija. Mikko Ala- Leppilampi esiintyi Suomen maajoukkueessa vuosikymmenen ajan. Hän sijoittui vuonna 1960 poikaurheilijapäivillä 1 000 metrillä kuudenneksi. Läpimurtokesänä 1966 hän alitti neljäntenä suomalaisena 14 minuuttia 5 000 metrillä. Saman vuoden EM-kisoissa Budapestissä hän keskeytti 10 000 metrillä. Moninkertaisen Suomen mestarin Ala-Leppilammen paras arvokisasaavutus oli Helsingin EM- kisojen viides tila 3 000 metrin esteissä vuonna 1971. Münchenin kesäolympialaisissa 1972 hän oli samalla matkalla kymmenes. Esteissä Ala- Leppilammen paras tulos oli Tukholmassa 2. syyskuuta 1973 juostu 8.25,33, joka oli kauden kahdeksanneksi nopein aika maailmassa. Ajallaan Ala-Leppilampi on matkan kymmenenneksi nopein suomalainen.http://www.apulanta.fi/matti/yu/suomi.html Ruotsi-otteluita Ala- Leppilammen tilille kertyi kaikkiaan 11. Ala-Leppilampi kuoli liikenneonnettomuuden yhteydessä Pihtiputaalla helmikuussa 2005. Onnettomuudessa Ala-Leppilammen auto törmäsi tien penkkaan, ja hän menehtyi sairauskohtaukseen hieman sen jälkeen kun oli noussut autosta. ==Münchenin kesäolympialaiset 1972== Münchenin kesäolympialaisissa 1972 Ala-Leppilammen onnistui loukata päänsä juuri ennen 3 000 metrin estejuoksun finaalia. Verentulon estämiseksi hänen päähänsä kiedottiin valkoinen rätti, joka päässä hän ilmestyi lähtöviivalle vain hetki ennen lähtölaukausta. Ensimmäisellä kuivaesteellä hän kuitenkin kaatui ja hänen kätensä murtui. Kaikesta huolimatta Ala-Leppilampi juoksi loppuun asti ja oli lopulta kymmenes. == Suomen mestaruudet== Matka vuosi aikahttp://www.gbrathletics.com/nc/fin.htm 3 000 metriä (halli) 1966 8.17,2 3 000 metriä (halli) 1970 8.14,0 5 000 metriä 1966 14.13,2 5 000 metriä 1970 14.01,2 10 000 metriä 1966 29.29,2 10 000 metriä 1968 29.44,6 1 500 m esteet (halli) 1971 4.08,0 2 000 m esteet (halli) 1972 5.32,6 3 000 m esteet 1970 8.42,0 maastojuoksu (lyhyt rata) 1970 16.57 maastojuoksu (lyhyt rata) 1971 17.57 maastojuoksu (lyhyt rata) 1972 17.53 maastojuoksu (pitkä rata) 1966 31.54 == Lähteet == Luokka:Suomalaiset estejuoksijat Luokka:Suomalaiset kestävyysjuoksijat Luokka:Suomalaiset maastojuoksijat Luokka:Liikenneonnettomuudessa kuolleet Luokka:Vuonna 1943 syntyneet Luokka:Vuonna 2005 kuolleet
Glenn Hughes (laulaja)

Glenn Martin Hughes (18. heinäkuuta 1950 – 4. maaliskuuta 2001) oli diskoyhtye Village Peoplen alkuperäinen nahkamies vuosina 1977–1996, ja hänen bassoäänensä on kuultavissa tärkeässä osassa lähes jokaisen Village People -hitin taustalla. Hughes toimi 1970-luvulla tietullina New Yorkissa. Hänen ystävänsä kehottivat häntä vastaamaan tuottaja Jacques Moralin ilmoitukseen, jossa etsittiin hyvännäköisiä ja viiksekkäitä laulajia ja tanssijoita. Hughes harrasti moottoripyöriä, ja niin hän puki yhtyeen roolileikissä ylleen mustan nahkapuvun ketjuineen ja kasvatti niin kutsutut ”handlebar”-viikset. Village Peoplen hittien myötä hänestä tuli yksi diskon kulta-ajan tunnetuimmista ikoneista. Vastoin yleistä luuloa Glenn Hughes oli hetero, ei homo. Hughes oli tunnettu myös siitä, että hänet saattoi usein nähdä chopper-pyöränsä selästä New Yorkin kaduilla. Hughes lopetti tanssimisen yhtyeessä tuntemattomista syistä vuonna 1996, mutta pysyi mukana järjestelypuolella. Hughesilla todettiin keuhkosyöpä, johon hän kuoli 2001, ja hänet haudattiin nahka-asussa Saint Charlesin hautausmaalle Farmingdalessa, joka sijaitsee Long Islandilla New Yorkin osavaltiossa. Village Peoplen Glenn Hughesia ei pidä sekoittaa samannimiseen rock-basisti-laulaja Glenn Hughesiin, joka esiintyi muun muassa Deep Purplessa ja Black Sabbathissa. == Aiheesta muualla == * Virallinen Village Peoplen kotisivut * * Glenn Hughes Find a Gravessa Luokka:Yhdysvaltalaiset laulajat Luokka:Village People Luokka:Vuonna 1950 syntyneet Luokka:Vuonna 2001 kuolleet
Ala-Kanada

thumb|250px|right|Ala-Kanada (vihreä) nykyisen Kanadan (vaaleanpunainen) alueella. Ala-Kanada oli Yhdistyneen kuningaskunnan siirtokunta Pohjois- Amerikassa, St. Lawrence -joen itäpäädyssä. Se käsitti nykyisen Québecin provinssin eteläosan. Ala-Kanada luotiin vuonna 1791, kun brittiläinen siirtokunta Québec jaettiin Ala- ja Ylä-Kanadaan. Ala-Kanada muodostui osasta entisestä Ranskan siirtokunnasta nimeltä Uusi Ranska, joka luovutettiin Yhdistyneelle kuningaskunnalle, kun se oli voittanut Ranskan muun muassa seitsenvuotisessa sodassa. Muista entisen Uuden Ranskan Yhdistyneelle kuningaskunnalle luovutetuista osista muodostuivat Ylä-Kanada ja Nova Scotia, sekä myöhemmin myös New Brunswick ja Prinssi Edwardin saari. Ala- ja Ylä- Kanada, sekä niiden lakia säätävät elimet lakkautettiin 1841. Siirtokunnat yhdistettiin Kanadan provinssiksi. Luokka:Kanadan historia Luokka:Québec
Megatokyo

Megatokyo on suosittu, manga-tyyliin piirretty nettisarjakuva, jota päivitetään maanantaisin, keskiviikkoisin ja perjantaisin. Sarjakuvan tekijä on arkkitehti Fred Gallagher. Alkujaan mukana oli myös Rodney Caston. Sarjakuva ilmestyi ensimmäisen kerran 14. heinäkuuta 2000. Megatokyon tarina on keskittynyt Piron, mangasta ja animesta kiinnostuneen otakun ja pelihullun Largon matkaan ja elämään Tokiossa Japanissa. Megatokyoa on käännetty myös muille kielille, muun muassa suomeksi, saksaksi ja espanjaksi. ==Aiheesta muualla== *Suomenkielinen Megatokyo *Englanninkielinen Megatokyo Luokka:Verkkosarjakuvat Luokka:Pseudomanga Luokka:Dark Horse Comicsin sarjakuvat
Verkkouutiset

Verkkouutiset on suomalainen poliittinen verkkolehti, jota tuottaa Kansallisen Kokoomuksen omistama Kansalliskustannus oy. Verkkouutisten vastaava päätoimittaja on Kasperi Summanen, joka on myös sen sisarlehden Nykypäivän päätoimittaja. Molemmat julkaisut ovat Kokoomuksen äänenkannattajia. Verkkouutiset julkaisee ajankohtaisia politiikan, talouden, kotimaan ja ulkomaiden uutisia. Blogikirjoituksista osa vastaa väljästi puolueen piirissä olevia näkemyksiä. Verkkouutiset julkaisee videomateriaalia verkkosivujensa lisäksi Youtube-palveluun. Videosarjoihin lukeutuvat muun muassa Sanna Ukkola Show ja Ben Zyskowiczin isännöimä BenTV. == Historia == Verkkouutiset aloitti syyskuun alussa 1996. Ensimmäisinä toimintavuosinaan palvelun sisältö päivittyi kerran viikossa. Vuonna 2001 sen ulkoasua uudistettiin ensimmäisen kerran, ja samalla sivustolle tulivat päivittäiset pikauutiset. Viimeksi Verkkouutisten ulkoasu uudistettiin vuoden 2013 huhtikuussa. Verkkouutisten uutispäällikkö Pete Pakarinen voitti 2008 Euroopan parlamentin journalismipalkinnon internet-sarjassa. Hän sai palkinnon laitonta maahanmuuttoa koskevasta artikkelistaan. Verkkouutisten Youtube-tili on perustettu vuonna 2012. Ensimmäinen Verkkouutisten palveluun lataama video on vuodelta 2014. == Lähteet == == Aiheesta muualla == * Nykypäivä Luokka:Suomalaiset puoluelehdet Luokka:Kansalliskustannus Luokka:Verkkojulkaisut Luokka:Suomalaiset verkkolehdet Luokka:Suomalaiset verkkosivustot
Procopius

Procopius (325/326 Kilikia – 27. toukokuuta 366 Traakia) oli usurpaattori eli vallananastaja ja vastakeisari Rooman valtakunnassa keisari Valensin aikana. Procopius oli sukua keisari Julianus Apostatalle, ja hän toimi keisarin pohjoisen armeijan komentajana Persian-sotaretkellä vuonna 363. Julianus kuitenkin kaatui sotaretkellä ja uudeksi keisariksi tuli Jovianus, joka suhtautui Procopiukseen epäluuloisesti. Niinpä Procopius piiloutui Julianuksen hautajaisten jälkeen ja jatkoi piileskelyään aina seuraavan keisarin, Valensin, hallituskaudelle asti. Syyskuussa 365 hän julistautui Konstantinopolissa keisariksi käyttäen hyväkseen voimakasta Valensin vastaista mielipidettä. Hän sai aluksi laajaa kannatusta, mutta seuraavana vuonna Valens onnistui kukistamaan hänet Nakoleian taistelussa (nykyään Seyitgazi Turkissa). Hänen sukulaisensa Marcellus yritti jatkaa vastakeisarina, mutta hänetkin vangittiin pian ja teloitettiin. Luokka:Rooman keisarit Luokka:Roomalaiset usurpaattorit Luokka:320-luvulla syntyneet Luokka:Vuonna 366 kuolleet
The Wicker Man (kappale)

The Wicker Man on Iron Maidenin ensimmäinen single Brave New World -albumilta. Single julkaistiin 8. toukokuuta 2000. Se pohjautuu vuonna 1973 tehtyyn elokuvaan Uhrijuhla. Kappaleen ovat tehneet yhteistyössä Bruce Dickinson, Steve Harris ja Adrian Smith. Single oli Suomen virallisella listalla parhaimmillaan sijalla 11 ja Yhdistyneessä kuningaskunnassa sen listasijoitus oli 9. == Kappaleet == === Standard edition === # # # # === Limited edition === Rajoitettu painos sisälsi kaksi CD:tä ja kaksipuolisen julisteen. Euroopan julkaisu sisälsi myös lasinalusen. ==== Ensimmäinen CD ==== # # # # ==== Toinen CD ==== # # # # === 12" picture disc LP === # # # == Kokoonpano == * Bruce Dickinson – laulu * Steve Harris – basso, taustalaulu * Dave Murray – kitara * Adrian Smith – kitara, taustalaulu * Janick Gers – kitara * Nicko McBrain – rummut Wicker Man Wicker Man
Tuomo Turunen

Tuomo Turunen (s. 30. elokuuta 1987 Kuopio) on suomalainen uransa päättänyt jalkapalloilija. Turunen oli monipuolinen puolustuspelaaja, joka kykeni pelaamaan sekä keskus- ja laitapuolustajana että puolustavana keskikenttäpelaajana. Turusen isoveli Teemu Turunen ja veljesten isä Jari Turunen pelasivat aikanaan jalkapalloa pääsarjatasolla. == Ura == Turunen syntyi Kuopiossa, mutta sai jalkapallo-oppinsa Haminassa ja Kotkassa. Hän edusti juniorina Kotkan Nappuloita, Haminan Pallo-Kissoja, Kotkan Jäntevää ja Kotkan Työväen Palloilijoita. Ensiesiintymisensä Suomen korkeimmalla sarjatasolla Veikkausliigassa hän teki KooTeePeessä kaudella 2003. KooTeePeestä hän siirtyi Honkaan, jonka kanssa hän saavutti SM-hopeaa kaudella 2008. Heinäkuussa 2009 Turunen siirtyi ruotsalaisseura IFK Göteborgiin. Ruotsissa hän pelasi myös Trelleborgin joukkueessa, kunnes palasi kaudeksi 2013 Suomeen FC Interin joukkueeseen. Kaudeksi 2014 Turunen siirtyi pelaamaan Ykköstä KTP:ssä. Turunen on pelannut useita otteluita Suomen poikien ja nuorten maajoukkueissa. Hän kuului alle 17-vuotiaiden joukkueeseen vuoden 2003 MM-kilpailuissa ja alle 21-vuotiaiden joukkueeseen vuoden 2009 EM- kilpailuissa. Hänet valittiin jälkimmäisen ikäluokan parhaaksi pelaajaksi Suomessa vuonna 2008. Ensiesiintymisensä Suomen A-maajoukkueessa Turunen teki 4. helmikuuta 2009 ystävyysottelussa Japania vastaan. ==Lähteet== Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
François Grimaldi

François Grimaldi johti joukkoa, joka valtasi Monacon kallion 8. tammikuuta 1297. Pukeutuneena fransiskaanimunkiksi hän pääsi linnan porteista sisään ja kaappasi sen joukkoineen. Tämän vuoksi Monacon vaakunaa ympäröi kaksi munkkia miekat kädessä. Joukko piti Monacoa hallussaan neljä vuotta, kunnes Genova valtasi Monacon kallion. François oli genovalaisen aatelissuvun poika ja hänen sukunsa jäseniä oli johtanut Genovan tasavaltaa 1100-luvulla. François meni naimisiin Aurelia del Carretton kanssa 1295, mutta avioliitto oli lapseton. François kuoli maanpaossa vuonna 1309 ja Monacon nimellinen valta siirtyi hänen serkulleen Rainierille. Rainier I:n jälkeläiset, Grimaldin suku hallitsee yhä Monacoa. == Lähteet== * Françoise de Bernardy, Princes of Monaco: the remarkable history of the Grimaldi family, ed. Barker, 1961 Luokka:Monacon herrat Luokka:Genovan historia Luokka:1200-luvulla syntyneet Luokka:Vuonna 1309 kuolleet
Betel-kirkko (Viipuri)

Betel-kirkko () oli Viipurin kaupungissa sijainnut metodistikirkko. Kirkko sijaitsi Linnoituksen kaupunginosassa osoitteessa Torkkelinkatu 5. Rakennuksella ei ulkoapäin ollut juurikaan kirkolle ominaisia piirteitä, ja se olikin oikeastaan rukoushuone. Betel oli Viipurin suomalaisen kaupunkiseurakunnan ja ruotsalais-venäläisen metodistiseurakunnan yhteinen kirkko. Kirkkorakennus tuhoutui talvisodassa 1940. == Lähteet == * Koponen Paavo, Karjalan kirkkokummut. Tammi, 1999. ISBN 951-31-1431-7 Luokka:Viipurin kirkkorakennukset Luokka:Viipurin entiset rakennukset ja rakennelmat
Jukka Vanninen

Jukka Vanninen (s. 31. tammikuuta 1977 Riihimäki) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Veikkausliigassa Vanninen on pelannut yhdeksän kautta ja edustanut FC Jazzia, FC Hämeenlinnaa, FC KooTeePeetä ja FC Lahtea. Vanninen on pelannut 178 liigaottelua, joissa hän on tehnyt 11 maalia. Vannisen liigadebyytti tapahtui 2. heinäkuuta 1995 ottelussa FF Jaro – FC Jazz (0–2). Kaudella 2001 hän pelasi FC Hämeenlinnan joukkueessa Ykkösessä, jolloin joukkue nousi Veikkausliigaan ja edusti sen jälkeen liigassa seuraa kausina 2002–2004. Ensimmäisen liigamaalinsa hän teki 27. toukokuuta 2002 ottelussa FC Hämeenlinna – Tampere United (1–1). Vanninen edusti Veikkausliigassa kaudet 2005–2006 FC KooTeePeetä ja siirtyi kaudeksi 2007 Ykkösessä pelanneeseen FC Hämeenlinnaan. Kaudella 2008 Vanninen palasi Veikkausliigaan FC Lahden joukkueessa, jota hän edusti kauteen 2010 saakka.Jukka Vanninen FC Lahteen Iltasanomat, 22. marraskuuta 2007 Kausina 2008 ja 2009 Vanninen toimi FC Lahden kapteenina, jopa pelatessaan yhdessä Jari Litmasen kanssa. Kaudella 2009 Vanninen valittiin Lahden liigajoukkueen parhaaksi pelaajaksi. Jukka Vanninen pelasi jo 14-vuotiaana Riihimäen Palloseuran edustusjoukkueessa. Pituutta hänellä on 176 senttimetriä ja painoa 76 kiloa. Vanninen toimii myös Riihimäen Palloseuran organisaatiossa valmennustehtävissä. ==Lähteet== ==Aiheesta muualla== * Vanninen FC Lahden kapteeniksi Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
Nippi

Nipiksi (engl. a nip) kutsutaan yleensä paperikoneen, kartonkikoneen tai selluloosankuivauskoneen telapuristimen puristusta. Puristuksen kovuus on riippuvainen puristintelojen pinta-aineen kovuudesta ja telojen puristusvoimasta, mitä mitataan viivapaineella kilonewtoneina metrille (kN/m). ==Telapuristimet== ===Tavalliset telapuristimet=== Paperin ollessa viiraosalta puristinosalle tullessaan kosteaa ensimmäisellä telapuristimella viivapaineet ovat vähäisiä, esimerkiksi 40 kN/m-50 kN/m, kun taas toisella telapuristimella ne voivat olla jo 60 kN/m-70 kN/m. Kolmannella telapuristimella voivat viivapaineet olla jo 80 kN/m - 120 kN/m. ===Isotelapuristimet=== Tavallisia telapuristimia suuremman kuiva-ainepitoisuuden saavuttamiseksi käytetään halkaisijaltaan tavallisia telapuristimia suurempihalkaisijaisia telapuristimia, mitä kutsutaan isoteloiksi kartonginvalmistuksessa, missä koneen käyntinopeus on hitaampi kuin paperinvalmistuksessa ja missä kartonkiradan neliomassa on suurempi kuin paperinvalmistuksessa. Näin ollen kartonkirata kestää murtumatta suurempaa puristusvoimaa kuin paperirata. Siksi voidaan käyttää tavanomaista telapuristinta suurempaa viivapainetta, jolloin painekuviosta tulee kuvaajaltaa terävämpi. Tällöin puhutaan kovasta nipistä eli kovasta puristuksesta. ==Kenkäpuristimet== Kenkäpuristimissa viivapaineet voivat olla moninkertaisia kolmannen telepuristimen viivapaineisiin verrattuina. Puristuksen painemuotokuvaajan ollessa pidempi, kutsutaan kenkäpuristimen puristusta "pitkäksi nipiksi" johtuen siitä, että paperi on yhdessä kenkäpuristimessa puristuksessa pidempään kuin telapuristimessa. luokka:Paperikoneet
Viiraosa

Viiraosa on paperinvalmistukseen, kartonginvalmistukseen tai selluloosan kuivaukseen käytettävän koneen ensimmäinen osa, johon paperi-, kartonki- tai selluloosamassa ruiskutetaan perälaatikosta viiran tai viirojen edelleen kuljetettavaksi koneen puristinosalle. Viiraosalla poistuu suhteessa suurin osa paperiradassa olevasta vedestä muihin koneenosiin verrattuna. Tasoviiran vedenpoisto tapahtuu pääosin viirakankaan alle sekä/tai päälle sijoitetuilla imulaatikoilla ja yleensä viiraosan loppuun sijoitetulla imutelalla. Uudemmanaikaisissa ”kitaformereissa” paperirata johdetaan perälaatikolta noin 70–80 asteen kulmassa suoraan kahden viiran väliin. Tällaisessa ratkaisussa voidaan käyttää MB- eli kuormituslaatikkoa sekä imu- eli formeritela voidaan sijoittaa jo heti perälaatikon jälkeen. Kitaformerissa radan molemmilla puolilla on viira, jolloin radan merkkaantuminen on myös vähäisempää, kuten tasoviirakoneessa, jossa koneen yläpuolella ei ole viiraa. Viiraosan kuormituslaatikoilla on veden poistamisen lisäksi tehtävänä poistaa flokit sekä orientoida kuidut rainassa. Kuormituslaatikoissa on lukuisia eri tasossa olevia keraamisia listoja, jotka aiheuttavat väristystä paperirainaan sen kulkiessa kuormituslaatikon ylitse. Ellei viiraosalta tulevan paperiradan kosteusprosentti ole riittävän alhainen, vaikeutuu paperiradan siirtäminen puristinhuovalle. luokka:Paperikoneiden osat
Jussi Kinnaslampi

Jussi Kinnaslampi (s. 5. joulukuuta 1979 Kotka) on suomalainen entinen jalkapalloilija. Hän oli pelipaikaltaan keskuspuolustaja. Kinnaslampi on pelannut Suomen korkeimmalla sarjatasolla Veikkausliigassa seitsemän kautta, joista suurimman osan FC KooTeePeessä. Yhteensä hänella on 112 liigaottelua, joissa hän on tehnyt 11 maalia. Kinnaslammen kasvattajaseura on Peli-Karhut, josta hän siirtyi B-juniorina Myllykosken Palloon. Debyyttinsä Suomen pääsarjatasolla Veikkausliigassa Kinnaslampi teki kaudella 2001 FC Lahdessa. FC KooTeePeetä hän edusti Veikkausliigassa kausina 2003–2007. Pääsarjassa hän on edustanut lisäksi Kuopion Palloseuraa kaudella 2008. Alemmilla sarjatasoilla hän on edustanut lisäksi Riihimäen Palloseuraa ja Rakuunoita. Kausina 2009–2011 Kinnaslampi pelasi Ykkösessä FC KooTeePeessä. Kinnaslammen isä Juha Kinnaslampi pelasi MyPassa seuran ensimmäisellä pääsarjakaudella 1975. Hänen veljensä Anssi Kinnaslampi on koripalloilija. ==Lähteet== ==Aiheesta muualla== * Kinnaslampi KooTeePeen sivustolla Luokka:Suomalaiset jalkapalloilijat Luokka:Vuonna 1979 syntyneet Luokka:Elävät henkilöt
Mari Vainio

Mari Vainio (s. 1. heinäkuuta 1968 Uddevalla, Ruotsi) on suomalainen näyttelijä. Hän valmistui Teatterikorkeakoulusta vuonna 1992. Teatterin ohella Mari Vainio on näytellyt elokuvissa, radiossa ja televisiosarjoissa. Hän on näytellyt muun muassa ohjelmissa Ihmeidentekijät, Ansa ja Oiva ja juontanut Thilia Thalia -tietovisaa. Vainio on myös esiintynyt piirrossarjoissa äänellään. Hän näytteli Kansankynttilät-televisiosarjassa, jota hän myös käsikirjoitti yhdessä Timo Parvelan kanssa. ==Yksityiselämä== Mari Vainio on puhunut julkisuudessa 19-vuotiaan poikansa itsemurhasta vuonna 2012. ==Filmografia== ===Elokuvat=== Vuosi Elokuva Rooli 1992 Vääpeli Körmy ja etelän hetelmät luutnantti Anni Maria Sievänen 1993 Ripa ruostuu Tiina 1994 Vääpeli Körmy – taisteluni luutnantti Anni Maria Sievänen 1995 Suojaviiva Dolly 1996 Laskettu aika äiti 1997 Vääpeli Körmy ja kahtesti laukeava luutnantti Sirola-Kuortti Siivoton juttu lentoemäntä Seija Komulainen ===Televisiosarjat=== Vuosi Sarja Rooli 1991 Valomerkki 1992 Tapulikylä Anu Rissanen Vesku rempallaan 1994 Varokaa putoavia esineitä tarjoilija 1995 Rillumarei ja reipastamenoa monia rooleja Ansa ja Oiva Ansa 1995–1996 Herkku & Partanen Pirjo 1996–1998 Ihmeidentekijät osastosihteeri Sari Raaste 1998 Team Ahma nainen odotushuoneessa 1999 Pieni pala Jumalaa Riitta 1999–2001 Ansan ja Oivan TV-asema Ansa 2000 Parhaat vuodet Sari Raaste 2002 Tummien vesien tulkit 2003 Kaverille ei jätetä Laura Kansankynttilät Aino Kaskipuro ===Dubbaukset=== == Lähteet == ==Aiheesta muualla== * * Luokka:Suomalaiset näyttelijät Luokka:Suomalaiset tietokilpailujuontajat Luokka:Vuonna 1968 syntyneet Luokka:Elävät henkilöt
Makarov-11

Makarov-11 on moskovalaisen televisiotoimittaja Arkadi Mamontovin mukaan Ukrainan sotilasalueella numero 1247 oleva säilytyspaikka CIA:n kiinni ottamien ja kansainvälisestä terrorismista epäilyille. Makarov-11 oli hänen mukaansa vuonna 2004 kohde S ja siellä oltiin aikaisemmin säilytetty ydinräjähteitä. Mamontov väittää, että Ukrainan pääesikunnan päällikkö Sergei Kiritženko käski 19. heinäkuuta 2005 varuskunnan Makarov-11:n virkaa tekevää komentajaa Juri Sinjaloa valmistelemaan tilat kymmenelle kiinniotetulle ja kymmenelle saattajalle. Heinäkuun lopussa ristikkoikkunat ja vahvistetut ovet olivat valmiit. 29\. heinäkuuta 2005 Ukrainan puolustusministeri Anatoli Gritšenko antoi erittäin salaisen käskyn avustaa Gulfstream IV N85VM:n laskeutumisia ja nousuja hävittäjälentoprikaati "Lännen" komentajalle eversti Valeri Lazitškij:lle 6. elokuuta 2005 alkaen. Žitomirin alueella sotilasalue A2038:n lentokentälle Ozernojeen tuotiin ensimmäinen ryhmä kiinniotettuja ja kone kävi vähintään viisi kertaa elokuun aikana. Mamontovin väitteiden mukaan Ukrainan presidentti Viktor Juštšenko ja Yhdysvaltain keskustiedustelupalvelu CIA:n silloinen johtaja Porter Goss olivat tavanneet Krimillä 20. joulukuuta 2005 ja että tästä tapaamisesta olisi virallisilla verkkosivuilla mainittu, että maiden välistä tiedusteluyhteistyötä koordinoidaan CIA:n ja Ukrainan turvallisuuspalvelun SBU:n kesken. Ukrainan puolustusministeriö kiirehti kieltämään väitteet. ==Katso myös== *CIA:n vankilennot ==Lähteet== ==Aiheesta muualla== *Russia Finds CIA Secret Prisons in Ukraine before Elections *Ukraine denies CIA jails near Kyiv Luokka:Tiedustelu Luokka:Ukrainan historia
Ozerne

Ozerne (; ) on ukrainalainen lentotukikohta Žytomyrin alueella Ukrainan pohjoisosassa. Sen ICAO-tunnus on UKKO. Venäläinen televisiotoimittaja Arkadi Mamontov väitti sinne lennetyn kuusi kertaa heinä-elokuussa 2005 Gulfstream IV N85VM:llä lentoja, jotka saattavat liittyä Makarov-11-tukikohdassa mahdollisesti säilytettyihin kansainvälisestä terrorismista Yhdysvaltain epäilemiin henkilöihin. ==Lähteet== == Aiheesta muualla == * Ukrainan lentoasemat (web,tel) englanniksi Luokka:Ukrainan lentoasemat
Gulfstream IV

Gulfstream IV IATA:"" ICAO:"" Yhdysvaltalainen Gulfstream IV Kuvaus Tyyppi Pitkän matkan liikelentokone Miehistö 2 Matkustajamäärä 19 Ensilento Valmistaja Gulfstream Aerospace Valmistusmäärä Mitat Pituus 29,92 m Kärkiväli 23,72 m Korkeus 7,45 m Massa Omamassa 16 100 kg Lentoonlähtömassa 33 200 kg Voimanlähde Moottori 2 kpl Rolls-Royce Tay Mk.618 Teho 2 x 61 600 N Suoritusarvot Lentonopeus 850 km/h Kantama 7 820 km Lakikorkeus 13 700 m Gulfstream Aerospace G-IV on pitkän kantaman liikelentokone. Sitä käytetään siviilikäytön lisäksi myös ilmavoimissa.Donald 1997, s. 485 Ruotsin Flygvapnetissa se on sekä VIP- kuljetuksiin että elektroniseen tiedusteluun käytetty lentokonetyyppi. Vuonna 2023 lentokonetyypin omistajiksi tai käyttäjiksi mainittiin poplaulaja Justin Bieber, näyttelijä Tom Cruise ja supermalli Bella Hadid. == Lähteet == * === Viitteet === ==Aiheesta muualla== *TP 102 Gulfstream IV G *Kuva Gulfstream IV:stä Luokka:Liikelentokoneet